open-index/open-wikipedia-markdown huggingface dataset:
போபால்கர் சட்டமன்றத் தொகுதி

**போபால்கர் சட்டமன்றத் தொகுதி** *(Bhopalgarh Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜோத்பூர் மாவட்டத்தில் அமைந்துள்ளது. போபால்கர், பாலி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியை சேர்ந்த வேட்பாளர்களுக்காக ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2023

## தேர்தல் முடிவுகள்
### 2018

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
புக்ராஜ் கார்க்

**புக்ராஜ் கார்க்** *(Pukhraj Garg)* இராசத்தானைச் சேர்ந்த இந்திய அரசியல்வாதி ஆவார். இவர் பாரதிய ஜனதா கட்சி உறுப்பினர் ஆவார். இவர் 2018 இல் நடைபெற்ற இராசத்தான் மாநில சட்டமன்றத் தேர்தலில் போபால்கர் சட்டமன்றத் தொகுதியில் போட்டியிட்டு வென்று சட்டமன்ற உறுப்பினரானார்.

2023 இல் நடைபெற்ற இராசத்தான் சட்டமன்றத் தேர்தலில் இராச்டிரிய லோக்தந்திரிக் கட்சியின் வேட்பாளராக போட்டியிட்ட புக்ராஜ் 24298 வாக்குகள் குறைவாகப் பெற்று இந்திய தேசிய காங்கிரசு வேட்பாளர் கீதா பார்வரிடம் தோற்றார்.

இவர் ராஷ்டிரிய லோக்தாந்த்ரிக் கட்சி விட்டு வெளியேறி, 2024 மார்ச் 16 அன்று பாரதிய ஜனதா கட்சியில் சேர்ந்தார்.

## தேர்தல் முடிவுகள்
### 2023

## தேர்தல் முடிவுகள்
### 2018

## மேற்கோள்கள்

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:ஜோத்பூர் மாவட்ட நபர்கள்
பகுப்பு:வாழும் மக்கள்
ஆப்பூர்

**ஆப்பூர்** (*Appur*) இந்தியாவின் தமிழ்நாடு மாநிலத்தில் உள்ள செங்கல்பட்டு மாவட்டத்தில் அமைந்துள்ள பஞ்சாயத்து கிராமமாகும். சென்னையிலிருந்து சுமார் 56 கிலோமீட்டர் தொலைவில் அமைந்துள்ளது. அருகிலுள்ள நகரம் மறைமலைநகர் ஆகும். மறைமலை நகர் 7 கிலோமீட்டர் தொலைவில் உள்ளது.

## அமைவிடம்
ஆப்பூர் 488.72 எக்டேர் பரப்பளவைக் கொண்டுள்ளது. 2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, கிராமத்தின் மக்கள் தொகை 1,244 ஆகும். இதில்  603 ஆண்களும் 641 பெண்களும் இருந்தனர். கிராமத்தில் சுமார் 301 வீடுகள் உள்ளன. 2009 ஆம் ஆண்டு நிலவரப்படி, இந்தக் கிராமம் ஒரு கிராம பஞ்சாயத்து ஆகும்.

## ஆட்டோ நகர்
2018 ஆம் ஆண்டில், சென்னையில் உள்ள புதுப்பேட்டையில் உள்ள 383 ஆட்டோ சேவை கடை விற்பனையாளர்களை மறுவாழ்வு பெறுவதற்காக புதிய ஆட்டோ நகர் உருவாக்குவதற்காக கிராமத்தில் சுமார் 40 ஏக்கர் நிலத்தை அரசாங்கம் ஒதுக்கியது.
 
## மேற்கோள்கள்

பகுப்பு:செங்கல்பட்டு மாவட்டத்திலுள்ள ஊர்களும் நகரங்களும்
பொல்லினேனி மலைப்பகுதி

**பொல்லினேனி மலைப்பகுதி** (*Bollineni Hillside*) இந்தியாவின் தமிழ்நாடு மாநிலத்தில் உள்ள செங்கல்பட்டு மாவட்டத்தில் அமைந்துள்ள ஓர் ஒருங்கிணைந்த நகரியமாகும்.  இராச்சீவ் காந்தி சாலையில் 100 ஏக்கர் பரப்பளவில் இப்பகுதி பரந்து விரிந்துள்ளது. பழைய மகாபலிபுரம் சாலை என்றும் இப்பகுதி அழைக்கப்படுகிறது. இங்கு பல்வேறு வரிசையில் வீடுகள் மற்றும் இயற்கையான சூழலில் அமைந்துள்ள தோட்ட வீடுகள் உள்ளன. 

பொல்லினேனி மலைப்பகுதி முழுமையாக கட்டி முடிக்கப்பட்ட பிறகு சுமார் ஆறு மில்லியன் சதுர அடி குடியிருப்பு இடத்தைக் கொண்டிருக்கும். இது பல்வேறு வருமானக் குழுக்களின் தேவைகளுக்கு ஏற்றவாறு சுமார் 4500 குடியிருப்பு அலகுகளுக்கு இடமளிக்கும்.

## அமைவிடம்
பொல்லினேனி மலைப்பகுதி நூக்காம்பாளையம் பஞ்சாயத்தில் இராச்சீவ் காந்தி சாலையிலிருந்து அதாவது ஓஎம்ஆர் (பழைய மகாபலிபுரம் சாலை) அருகே அமைந்துள்ளது. சத்யபாமா பல்கலைக்கழகம் மிக அருகில் உள்ள அடையாளமாகும்.
 
## மேற்கோள்கள்

பகுப்பு:செங்கல்பட்டு மாவட்டத்திலுள்ள ஊர்களும் நகரங்களும்
கும்டி வனவிலங்கு சரணாலயம்

**கும்டி வனவிலங்கு சரணாலயம்** (*Gumti Wildlife Sanctuary*) இந்தியாவின் தெற்கு திரிபுராவில் உள்ள ஒரு வனவிலங்கு சரணாலயமாகும். 

## அமைவிடம்
மத்திய கிழக்கு இந்தியாவில் தென் திரிபுரா மாவட்டத்தில் 389.54 சதுர கிலோமீட்டர் பரப்பளவில் கும்டி வனவிலங்கு சரணாலயம் அமைந்துள்ளது.

## தாவரம் மற்றும் விலங்குகள்
இலையுதிர் காடுகள் மற்றும் அரை பசுமை மாறா காடுகளில் காணப்படும் தாவரங்கள் இங்கு காணப்படுகின்றன.  மங்கிய இலைக் குரங்கு, பன்றி வால் மந்தி, பெரிய தேவாங்கு, கேளையாடு, படைச்சிறுத்தை, காட்டுப்பன்றி, ஊலக் கிப்பான், சிறுத்தைப் பூனை, நண்டுண்ணிக் கீரிப்பிள்ளை, முள்ளம்பன்றி, இந்திய மலைப் பாம்பு, தொப்பித்தலை குரங்கு ஆகிய விலங்கினங்கள் இச்சரணாலயத்தில் காணப்படுகின்றன. சரணாலயத்திற்குள் உள்ள தம்பூர் ஏரி முன்னதாக கிட்டத்தட்ட 17 புலம்பெயர்ந்த பறவை இனங்களையும் 126 பூர்வீக பறவை இனங்களையும் ஈர்த்தது. 2010 ஆண்டுகளின் பிற்பகுதியில் பறவைகளின் வருகை கணிசமாகக் குறைந்தது.

## மேற்கோள்கள்

## வெளி இணைப்புகள்
*Tripura 

பகுப்பு:திரிபுரா
பகுப்பு:தெற்கு திரிப்புரா மாவட்டம்
பகுப்பு:இந்திய காட்டுயிர் காப்பகங்கள்
வைகை அணை - 1

**வைகை அணை - 1 (நெல்)** *(VGD 1), சுட்டுப்பெயர்: (VG 09006), முன்மொழிவு எண்: (IET 24606)* எனப்படும் இந்த நெல் வகை, ஆடுதுறை - 43 மற்றும் சீரகச் சம்பா ஆகிய நெல் இரகங்களை இணைத்து உருவாக்கப்பட்ட இது, தமிழ்நாட்டின் நெல் வகையாகும்.

## காலம்
நடுத்தர கால வகை நெற்பயிர்களில் ஒன்றான இது, 129 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற நடுத்தர கால நெற்பயிர்கள், சம்பா மற்றும் பின் சம்பா போன்ற பட்டங்கள் (பருவங்கள்) ஏற்றதாக கூறப்படுகிறது. மேலும் அரை குள்ள, நிமிர்ந்த, சாய்வு இல்லாத தாவரத் தன்மை கொண்டதாக உள்ள இது, சீரகசாம்பாவைப் போன்ற மெல்லிய கூல வகையைக் கொண்டுள்ளது.

## சாகுபடி
தமிழகத்தின் ஈரோடு, கரூர், கோவை, தர்மபுரி திருச்சி, திண்டுக்கல், தேனி, பெரம்பலூர், மற்றும் வேலூர் ஆகிய மாவட்டங்களில்,  சம்பா மற்றும் பின் சம்பா பருவங்களில் சாகுபடி செய்ய பரிந்துரைக்கப்படுகிறது.

## வெளியீடு
பல்கலைக்கழக வகை மற்றும் தொழில்நுட்ப வெளியீட்டுத் திரையிடல் குழு (UVTSRC), கோயம்புத்தூர், TNAU, திசம்பர் 17, 2018 அன்று மாநில வகை வெளியீட்டுக் குழுவிற்கு சமர்ப்பிக்க பரிந்துரைக்கப்பட்ட இந்நெல் இரகத்தை, வைகை அணை வேளாண் ஆராய்ச்சி நிலையம், வெளியிட்டதாக அறியப்படுகிறது.

## மகசூல்
இலை சுருக்கம், குலைநோய்  மற்றும் பழுப்பு நிற புள்ளிகளுக்கு மிதமான எதிர்ப்புத் திறன் கொண்ட இதன் சராசரி தானிய மகசூல் ஒரு எக்டேருக்கு 5,859 கிலோ ஆகும், மேலும் சீரகச் சம்பா மற்றும் திருக்குப்பம் - 13 நெல் இரகங்களை விட, முறையே 32.56 மற்றும் 13.80 சதவீதம் அதிகமாகும். இந்த வகையின் சாத்தியமான மகசூல் எக்டேருக்கு 9,500 கிலோ ஆகும் என கூறப்படுகிறது.
 
## இவற்றையும் காண்க
* வைகை அணை *வைகை ஆற்றிற்குக் குறுக்கே கட்டப்பட்ட அணைக்கட்டு.*
* பாரம்பரிய நெல்
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
மெக்லிசு சுரப்பி

thumb|''டென்ட்ரிடோபில்கார்ஜியா புல்வெருலென்டா''வின் உட்புற உடற்கூறியல். மெக்லிசு சுரப்பி m. (அளவுகோல் A, D, E = 1 mm ′B = 500 μm ′C, F = 100 μm ′′C.&nbsp;&nbsp;&#x20;
**மெக்லிசு சுரப்பி** (*Mehlis gland*) என்பது ஓட்டுச் சுரப்பி என்றும் அழைக்கப்படும் சுரப்பியானது முதன்மையாக தட்டைப்புழுக்களில் பெண் இனப்பெருக்கப் பகுதியான ஊட்டைச் சுற்றி உள்ளது. இது தட்டைப்புழுக்களின் பெண் இனப்பெருக்க உறுப்பின் ஒரு பகுதியாகும்.

## வடிவமும் அளவும்
மெக்லிசு சுரப்பி முட்டை வடிவத்தில் உள்ள ஒரு உயிரணுச் சுரப்பி ஆகும். மெக்லிசு சுரப்பியின் வடிவம் கிட்டத்தட்ட வட்டமாகவோ அல்லது ஓடு வடிவமாகவோ உள்ளது. சில கொழுப்பு உடலங்கள் ஊட்டிபுடன் இணைக்கப்பட்டுள்ளது.

## சொற்பிறப்பியல்
மெக்லிசு சுரப்பியினை முதலில் கண்டுபிடித்த செருமன் மருத்துவர் கார்ல் பிரெட்ரிக் எட்வர்ட் மெக்லிசு (1796-1832) நினைவாக இதற்கு இந்த பெயர் சூட்டப்பட்டது.

## செயல்பாடு
பெண் இனப்பெருக்க உறுப்பின் ஒரு பகுதியாக, தட்டைப்புழுக்களின் கருப்பையில் முடிவடையும் பாதையை நோக்கி சூல் முட்டை வெளியே செல்வதில் இது முக்கிய பங்கு வகிக்கிறது. இதனால், இதன் சுரப்பு கருப்பையின் பாதையை உயவூட்டுகிறது. இதன் வழியாக சூல் முட்டை எளிதாக நகர்கிறது. இது முட்டையின் ஓட்டை உருவாக்கத்திலும் பங்கு கொண்டிருக்கலாம்.

## மேலும் காண்க
* தட்டையான புழுக்களின் இனப்பெருக்க அமைப்பு

## மேற்கோள்கள்

பகுப்பு:உடற்கூற்றியல்
பகுப்பு:சுரப்பிகள்
அண்ணாமலை குடும்பம் (தொலைக்காட்சித் தொடர்)

**அண்ணாமலை குடும்பம்** (*Anna*) என்பது 3 நவம்பர் 2025ஆம் ஆண்டு முதல் ஜீ தமிழில் வார நாட்களில் திங்கள் முதல் சனி வரை பிற்பகல் 1:30 மணிக்கு ஒளிபரப்பாகும் தொலைக்காட்சி நாடகத் தொடர் ஆகும். இதனை *ராஜம்மாள் கிரியேசன்சு* என்ற நிறுவனம் தயாரித்துள்ளது.

## மேற்கோள்கள்
பாறை இயக்கவியல்

thumb|மணல் மற்றும் கிரானைட்டாய்டு.
thumb|ஒரு பாறையை வலுப்படுத்தப் பயன்படுத்தப்படும் பாறை போல்டிங் நுட்பம்.
**பாறை இயக்கவியல்** (*Rock mechanics*) என்பது பாறைகள் மற்றும் பாறைத் திரள்களின் இயந்திர நடத்தை பற்றிய ஒரு தத்துவார்த்த, பயன்பாட்டு அறிவியலாகும்.

புவியியலுடன் ஒப்பிடும்போது, ​​இது பாறை மற்றும் பாறைத் திரள்கள் அவற்றின் இயற்பியல் சூழலின் விசைப் புலங்களுக்கு எவ்வாறு பிரதிபலிக்கின்றன என்பது தொடர்பான இயக்கவியலின் கிளையாகும்.

#### பின்னணி
பாறை இயக்கவியல் என்பது மண் உட்பட அனைத்து புவியியல் பொருட்களின் இயந்திர எதிர்வினைகளுடன் தொடர்புடைய புவி இயக்கவியலின் ஒரு பகுதியாகும்.

பாறை இயக்கவியல் என்பது பாறையில் அல்லது பாறையின் மீது கட்டப்பட்ட கட்டமைப்புகளின் வடிவமைப்பில் பொறியியல் இயக்கவியலின் கொள்கைகளைப் பயன்படுத்துவதில் அக்கறை கொண்டுள்ளது.இந்த கட்டமைப்பில் துளையிடும் கிணறு, சுரங்கத் தண்டு, சுரங்கப்பாதை, நீர்த்தேக்க அணை, களஞ்சியக் கூறு அல்லது கட்டிடம் போன்றவை இருக்கலாம். பாறை இயக்கவியல் முதன்மையாக சுரங்கம், சிவில், புவி தொழில்நுட்பம், போக்குவரத்து மற்றும் பெட்ரோலிய பொறியியல் ஆகியவற்றில் பயன்படுத்தப்படுகிறது.

## மேற்கோள்கள்

பகுப்பு:பாறையியல்
பைக்கலோபியா

**பைக்கலோபியா** (*Baikalobia*) என்பது *டென்ட்ரோகோலிடே* குடும்பத்தைச் சேர்ந்த நன்னீர் பிளனேரியா பேரினம் ஆகும். இந்தப் பேரினத்தினைச் சேர்ந்த சிற்றினங்கள் உருசியாவில் ஆவணப்படுத்தப்பட்டுள்ளன.

## சிற்றினங்கள்
கடல் உயிரினங்களின் உலகப் பதிவேட்டின் படி, *பைக்கலோபியா* பின்வரும் சிற்றினங்களைக் கொண்டுள்ளது.

* *பைக்கலோபியா கோபுலாட்ரிக்சு* (கொரோட்னேவ், 1912)
* *பைக்கலோபியா குட்டாட்டா* (கெர்சுட்பெல்ட், 1858)
* *பைக்கலோபியா சூடோகுட்டாட்டா* போர்ஃபிரீவ், ஜைட்சேவா & திமோசுகின், 2010
* *பைக்கலோபியா ரட்டீ* (சபுசோவா, 1911)
* *பைக்கலோபியா வேரிகேட்டா* (கொரோட்னேவ், 1912)

## மேற்கோள்கள்

பகுப்பு:தட்டைநிலப் புழுக்கள்
மைக்ரோபேரிங்சு

**மைக்ரோபேரிங்சு** (*Micropharynx*) என்பது மரிகோலா துணைப்பிரிவில் உள்ள பிளானேரியாவில் நிச்சயமற்று வகைப்படுத்தப்பட்டுள்ள ஒரு பேரினமாகும்.

இப்பேரினத்தின் கீழ் இரு சிற்றினங்கள் வகைப்படுத்தப்பட்டுள்ளன. இவை:

* *மைக்ரோபேரிங்சு மர்மானிகா* அவெரின்சீர், 1925
* *மைக்ரோபேரிங்சு பாராசிட்டிகா* ஜாகர்சுகைல்ட், 1896 

## மேற்கோள்கள்

பகுப்பு:தட்டைநிலப் புழுக்கள்
ஜோத்பூர் சட்டமன்றத் தொகுதி

**ஜோத்பூர் சட்டமன்றத் தொகுதி** *(Jodhpur Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜோத்பூர் மாவட்டத்தில் அமைந்துள்ளது. இது ஜோத்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
மெகாபெரிடே

**மெகாபெரிடே** (*Megaperidae*) என்பது *புளாகியோர்ச்சிடா* வரிசையைச் சேர்ந்த தட்டைபுழுக்களின் குடும்பமாகும்.
இக்குடும்பத்தின் கீழ் அங்கீகரிக்கப்பட்ட மூன்று பேரினங்கள் உள்ளன. அவை:

* *மெகாபேரா* மாண்டர், 1934
* *பாராசிசுடோர்கிசு* பிளண்ட், கரார் & துரோனன், 2017
* *பிளெசியோசிசுடார்சிசு* பிளண்ட், கரார் & துரோனன், 2017

## மேற்கோள்கள்

பகுப்பு:தட்டைநிலப் புழுக்கள்
மலுமிச்சம்பட்டி

**மலுமிச்சம்பட்டி** (*Malumichampatti*) என்பது இந்தியாவின் தமிழ்நாடு மாநிலம், கோயம்புத்தூர் மாவட்டம், கோயம்புத்தூர்-தெற்கு தாலுகாவில் உள்ள ஒரு குடியிருப்பு கிராமமாகும். மலுமச்சம்பட்டி என்ற பெயராலும் இக்கிராமம் அழைக்கப்படுகிறது. தேசிய நெடுஞ்சாலை 209 சாலையை ஒட்டி இக்கிராமம் உள்ளது. கிராம பஞ்சாயத்து கிராமமான இது  கிணத்துக்கடவு சட்டமன்ற தொகுதிக்கு உட்பட்டதாகும்.

## புவியியல்
 என்ற அடையாள ஆள்கூறுகளில் மலுமிச்சம்பட்டி கடல் மட்டத்திலிருந்து சராசரியாக 381 மீட்டர் (1250 அடி) உயரத்தில் அமைந்துள்ளது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி மலுமிச்சம்பட்டி கிராமத்தின் மக்கள் தொகை 12,936 ஆகும். இம்மக்கள் தொகையில் ஆண்கள் 6568 பேரும் பெண்கள் 6368 பேரும் இருந்தனர். கிராமத்தின் கல்வியறிவு விகிதம் 86.09% ஆகும்.

## மேற்கோள்கள்

பகுப்பு:கோயம்புத்தூர் மாவட்டத்திலுள்ள கிராமங்கள்
செபிடா

**செபிடா** (*Sepiida*) என்பது *செபினா* என்ற ஒற்றை துணை வரிசையைக் கொண்ட பத்து கரங்களைக் கொண்ட தலைக்காலிகளின் வரிசையாகும். இந்த துணை வரிசையில் பின்வரும் மீப்பெரும் குடும்பங்களும் குடும்பங்களும் உள்ளன.

## வகைப்பாட்டியல்
**வரிசை செபிடா* 
**துணை வரிசை *செபினா*
***மீப்பெரும் குடும்பம் *செபியோய்டியா*
****குடும்பம்† அனோமலோசைபிடே யான்சி & கார்வி, 2011 
****குடும்பம்† பெலோசைபிடி டிக்சன், 1850 
****குடும்பம் செபிடே டபிள்யூ. இ. லீச், 1817
****குடும்பம்† யான்சி & கார்வி, 2011
***மீப்பெரும் குடும்பம்† வாசெயூரியோய்டியா 
****குடும்பம் † வஸ்ஸ்யூரியாடே 
****குடும்பம் † பெலோசெபிலிடே

தூண்டிலிரை அல்லது தூண்டிலிரை கணவாய் (வரிசை செபியோலிடா) முன்பு இந்த வரிசையில் வைக்கப்பட்டன. ஆனால் இவை இப்போது இவற்றின் சொந்த தனித்துவமான வரிசையை உருவாக்குகின்றன என்று புரிந்து கொள்ளப்படுகிறது. கணவாய் மீனின் சரியான இனஉறவு தற்போது குழப்பமானது. ஆனால் இவை சமீபத்திய தொகுதிப் பிறப்பு ஆய்வின் மூலம் செபிடாவுக்கு மீட்கப்படவில்லை.

## மேற்கோள்கள்

பகுப்பு:மெல்லுடலிகள்
புதூர், ஈரோடு

**புதூர்** (*Pudur*) என்பது இந்தியாவின் தமிழ்நாடு மாநிலத்திலுள்ள ஈரோடு மாவட்டத்தின் மொடக்குறிச்சி தாலுக்காவில் உள்ள ஒரு கிராமமாகும். 46 புதூர் என்ற பெயராலும் இக்கிராமம் அறியப்படுகிறது.

## மக்கள் தொகையியல்
2011-ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, புதூர் (46) கிராமத்தில் மொத்த மக்கள் தொகை 16,054 ஆகும். இதில் 8,129 ஆண்களும் 7,925 பெண்களும் இருந்தனர். மொத்த மக்கள் தொகையில் 1,440 பேர் 6 வயதுக்குட்பட்டவர்கள். புதூரில் 83.70% கல்வியறிவு விகிதம் உள்ளது; இது தமிழக சராசரியை விட அதிகமாகும்.

## வளர்ச்சிகள்
ஈரோடு நகரத்தின் எல்லையில் இந்தக் கிராமம் இருப்பதால், மக்கள் தொகை அதிகரித்து வருகிறது. ஈரோடு உள்ளூர் திட்டமிடல் ஆணையம் நிறுவப்பட்டதிலிருந்து, இந்த பஞ்சாயத்து ஈரோடு உள்ளூர் திட்டமிடல் பகுதியின் ஒரு பகுதியாக சேர்க்கப்பட்டுள்ளது. ஈரோட்டுக்கு அமைக்கப்பட்ட வெளிவட்ட சாலை இந்தக் கிராமத்தின் வழியாக செல்கிறது. இங்கு ஒரு புதிய பேருந்து நிலையம் கட்டப்பட்டுள்ளது. 2016 ஆம் ஆண்டில், ஈரோடு மாநகராட்சி கவுன்சில் புதூர் (46) கிராமத்தை ஈரோடு மாநகராட்சி அதிகார வரம்போடு இணைக்க ஒரு தீர்மானத்தை அறிவித்தது.

## மேற்கோள்கள்

பகுப்பு:ஈரோடு மாவட்டத்திலுள்ள ஊர்களும் நகரங்களும்
எலோபிடா

**எலோபிடா** (*Ellobiida*) என்பது வயிற்றுக்காலி வகுப்பைச் சேர்ந்த மெல்லுடலிகளின் வரிசையாகும்.

*எலோபிடா* வரிசையின் கீழ் வகைப்படுத்தப்பட்டுள்ள குடும்பங்கள்:

* எலோபிடே
* ஓட்டினிடே
* திராமசுகுலைடே

## மேற்கோள்கள்

பகுப்பு:மெல்லுடலிகள்
கை வெப்பமூட்டி

**கை வெப்பமூட்டி** *(Hand Warmer)* என்பது குளிரான சூழலில் கைகளை கதகதப்பாக வைத்திருக்க பயன்படுத்தப்படும் ஒரு சிறிய சாதனமாகும். இவை பொதுவாக வெளிப்புற விளையாட்டு நடவடிக்கைகள், கடினமான உடல் உழைப்பு அல்லது வீடற்றவர்கள் போன்ற பலதரப்பட்ட பயன்பாடுகளுக்காக உலகம் முழுவதும் பயன்படுத்தப்படுகின்றன. இவற்றில் பல வகைகள் உள்ளன ஒவ்வொன்றும் வெப்பத்தை உருவாக்க வெவ்வேறு வேதியியல் அல்லது இயற்பியல் கொள்கைகளைப் பயன்படுத்துகின்றன.

**பற்றவைப்பு எரிபொருள் (Lighter Fuel):** இந்த வகை வெப்பமூட்டிகள் வினையூக்கி எரியூட்டும் கொள்கையைப் பயன்படுத்துகின்றன. இதில் பெட்ரோலிய நாஃப்தா எனப்படும் பற்றவைப்பு திரவம் பயன்படுத்தப்படுகிறது. ஒரு பிளாட்டினம் வினையூக்கி மூலம் குறைந்த வெப்பநிலையில் திரவம் எரிந்து தீப்பிழம்பின் அபாயம் இல்லாமல் வெப்பத்தை உருவாக்குகிறது. இதற்கு எரிபொருள் நிரப்பினால் மீண்டும் பயன்படுத்த முடியும்.

**மின்கலன்(Battery):** இவை மின்சாரத்தை பயன்படுத்தி வெப்பத்தை உருவாக்கும் சாதனங்கள். மின்கலனில் இருந்து மின்சாரத்தை எடுத்து மின் தடை வெப்பமூட்டும் சாதனங்கள் மூலம் வெப்பமாக மாற்றுகிறது. இவை பொதுவாக யுஎஸ்பி மூலம் சார்ஜ் செய்யக்கூடியவை பல முறை பயன்படுத்த முடியும்.

**கரி(Charcoal):** இந்த வகை வெப்பமூட்டிகள் ஒரு சிறப்புப் பெட்டியில் கரிக்குச்சிகளை மெதுவாக எரிப்பதன் மூலம் வெப்பத்தை உற்பத்தி செய்கின்றன. கரி ஆக்சிஜனுடன் வினையாற்றி கரியமில வாயுவினை உருவாக்கி வெப்பத்தை வெளியிடுகிறது. இவை பொதுவாக நீண்ட நேரத்திற்கு வெப்பத்தை அளிக்கின்றன ஆனால் பற்றவைப்புக்கு ஒரு தீ மூலம் தேவைப்படுகிறது.

**அதிசெறிவூட்டப்பட்ட கரைசல் (படிகமயமாக்கல் வகை):** இவை மீண்டும் பயன்படுத்தக்கூடிய வெப்பமூட்டிகள் ஆகும். சோடியம் அசிடேட் போன்ற ஒரு வேதிப்பொருள் நீரில் கரைக்கப்பட்டு அதீத செறிவூட்டப்பட்ட கரைசலாக இருக்கும். உள்ளே உள்ள ஒரு சிறிய உலோகத் தகட்டை வளைக்கும்போது அது படிகமயமாக்கலைத் தூண்டி மறைந்திருக்கும் வெப்பத்தை வெளியிடுகிறது. வெந்நீரில் வைப்பதன் மூலம் இதை மீண்டும் சார்ஜ் செய்யலாம்.

**இரும்பு [[ஒடுக்க-ஏற்ற வேதிவினைகள்|ஆக்சிஜனேற்றம்]]:** இந்த வகை வெப்பமூட்டிகள் ஒரு முறை மட்டுமே பயன்படுத்தக்கூடியவை. இதில் இரும்புத்தூள் செயல்படுத்தப்பட்ட கரி உப்பு மற்றும் நீர் தாங்கிய வெர்மிகுலைட் போன்ற பொருட்கள் இருக்கும். இவை காற்றுடன் வெளிப்படும்போது இரும்பு ஆக்சிஜனேற்றமடைந்து (துருப்பிடித்து) வெப்பத்தை வெளியிடுகிறது. இந்த வெப்பம் பல மணி நேரம் நீடிக்கும்.

இந்த சாதனங்கள் வெப்பம் தேவைப்படும் சூழல்களில், குறிப்பாக குளிரான இடங்களில், கைகளைப் பாதுகாக்க பயன்படுகின்றன. ஒவ்வொரு வகைக்கும் தனித்தன்மை மற்றும் பயன்பாட்டு முறைகள் உள்ளன. சில வகைகள் மீண்டும் பயன்படுத்தக்கூடியவை, சில வகைகள் ஒரே முறைக்கு மட்டுமே பொருந்தும். பாதுகாப்பு வழிமுறைகள் பின்பற்றப்பட வேண்டும். வெப்பம் அதிகமாக இருக்கும் போது குழந்தைகள் மற்றும் சிறியவர்கள் தொடர்பில் வராமல் இருக்க வேண்டும்.

## வரலாறு
கைகளுக்கான, கால்களுக்கான வெப்பமூட்டிக்கு முதலில் 1891 ஆம் ஆண்டில் அமெரிக்காவின் ஜொனாதன் டி எல்லிஸ் என்பவர் காப்புரிமை பெற்றார். ஆனால், அது தயாரிக்கப்பட்டதற்கான சான்றுகள் இல்லை. ஜப்பானிய கண்டுபிடிப்பாளர் நீச்சி மட்டோபா என்பவரால் முதல் வணிக ரீதியான வெப்பமூட்டி உருவாக்கப்பட்டது. அவர் பிளாட்டினம் வினையூக்கம் மூலம் வெப்பத்தை உற்பத்தி செய்யும் ஆக்சிஜனேற்ற வினையின் கொள்கையைப் பயன்படுத்தி 1923 ஆம் ஆண்டில் ஹாகுகின்-கைரோ என்ற சாதனத்தை தயாரித்தார். இதன் நவீன வடிவங்கள் இன்றும் ஜப்பானில் தயாரிக்கப்படுகின்றன.

## மேற்கோள்கள்

பகுப்பு:வெப்பமாக்கல்
கரிந்தளம்

**கரிந்தளம்** (*Karindalam*) என்ற கிராமம் இந்தியாவின் தென் மாநிலமான கேரளாவின் காசர்கோடு மாவட்டத்தில் அமைந்துள்ளது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கரிந்தலம் கிராமத்தின் மக்கள் தொகை 6,602 ஆகும். இம்மக்கள் தொகையில் 3,240 ஆண்களும்  3,362 பெண்களும் இருந்தனர். கரிந்தலம் கிராமம் 20.37 சதுர கிலோமீட்டர் (7.86 சதுர மைல்) பரப்பளவைக் கொண்டுள்ளது. இங்கு 1,661 குடும்பங்கள் வசித்தன.  9.8% மக்கள் தொகை 6 வயதுக்குட்பட்டவர்களாக இருந்தனர். கரிந்தலம் கிராமத்தின் சராசரி கல்வியறிவு தேசிய சராசரியான 74% என்பதை விட அதிகமாக 90.13% என்றும் மாநில சராசரியான 94% என்பதைவிடக் குறைவாகவும் இருந்தது.
## நிர்வாகம்
புதிதாக உருவாக்கப்பட்ட வெள்ளரிக்குண்டு வட்டத்தின் ஒரு பகுதியாக இந்த ஊராட்சி நிர்வாகம் செயல்படுகிறது. கினனுர்-கரிந்தளம் ஊராட்சி காசர்கோடு மக்களவைத் தொகுதிக்கும்,   கண்ணங்காடு சட்டமன்றத் தொகுதிக்கும் உட்பட்டதாகும்.

## போக்குவரத்து
நீலேசுவரம் வழியாக செல்லும் தேசிய நெடுஞ்சாலை வடக்கே கர்நாடகாவின் மங்களூரையும், தெற்கே கண்ணூரையும் இணைக்கிறது. இக் கிராமத்திற்கு அருகில் உள்ள தொடருந்து நிலையம், நீலேசுவரம் தொடருந்து நிலையமாகும். இது கர்நாடகாவின் மங்களூரையும், கேரளாவின் பாலக்காட்டையும் இணைக்கும் வழித்தடத்தில் உள்ளது. இக் கிராமத்திற்கு அருகே மங்களூர் மற்றும் கண்ணூர் விமான நிலையங்கள் உள்ளன.

## மேற்கோள்கள்

பகுப்பு:கேரள மாநிலத்திலுள்ள ஊர்களும் நகரங்களும்
கொம்பனைப் புதூர்

**கொம்பனைப் புதூர்** (*Kombanai Pudhur*) என்பது இந்தியாவின் தமிழ்நாடு மாநிலத்தில் உள்ள ஈரோடு மாவட்டத்தில் இருக்கும் ஒரு சிறிய கிராமமாகும். கிராமத்தின் மையத்தில் இரண்டு கால்வாய்கள் பாய்கின்றன. குரங்கன் கால்வாய் மற்றும் காளிங்கராயன் கால்வாய் என்பன இவ்விரண்டு கால்வாய்களாகும். இங்கு ஓர் அரசு மருத்துவமனை உள்ளது. இது கால்நடை மருத்துவமனையாகவும் பயன்படுத்தப்படுகிறது.

கிராமத்தில் விவசாயம் முக்கிய தொழிலாக உள்ளது. இங்கு முக்கிய பயிர்கள் கரும்பு, மஞ்சள், நெல் மற்றும் தேங்காய் பயிர் செய்யப்படுகிறது. முக்கிய உணவு அரிசி, இட்லி, தோசை மற்றும் வடை ஆகியனவாகும். தீபாவளி, தைப்பொங்கல், மாரியம்மன், விநாயகர் சதுர்த்தி ஆகியவை இப்பகுதியில் கொண்டாடப்படும் முக்கிய பண்டிகைகள் ஆகும்.

## மேற்கோள்கள்

பகுப்பு:ஈரோடு மாவட்டத்திலுள்ள ஊர்களும் நகரங்களும்
சூர்சாகர் சட்டமன்றத் தொகுதி

**சூர்சாகர் சட்டமன்றத் தொகுதி** *(Soorsagar Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜோத்பூர் மாவட்டத்தில் அமைந்துள்ளது. சூர்சாகர்,  ஜோத்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
இராமசகாயம் இரகுராம் ரெட்டி

**இராமசகாயம் இரகுராம் ரெட்டி** (*Ramasahayam Raghuram Reddy*) என்பவர் இந்திய அரசியல்வாதியும் கம்மம் மக்களவைத் தொகுதியிலிருந்து இந்திய நாடாளுமன்ற மக்களவைக்கு தேர்ந்தெடுக்கப்பட்ட உறுப்பினரும் ஆவார். இவர் இந்திய தேசிய காங்கிரசு கட்சியின் உறுப்பினர் ஆவார்.

மூத்த காங்கிரசு தலைவரும் முன்னாள் நாடாளுமன்ற உறுப்பினருமான இராமசகாயம் சுரேந்தர் ரெட்டியின் மகன் இரகுராம் ரெட்டி. இரகுராம் ரெட்டியின் தந்தை மகபூபாபாத் மக்களவைத் தொகுதியிலிருந்து நான்கு முறை நாடாளுமன்ற உறுப்பினராகவும், தோர்னக்கல் சட்டமன்றத் தொகுதியிலிருந்து நான்கு முறை சட்டமன்ற உறுப்பினராகவும் இருந்துள்ளார்.

## ஆரம்பகால வாழ்க்கை
இரகுராம் ரெட்டி 19 பெப்ரவரி 1961 அன்று ஐதராபாத்தில் இராமசகாயம் சுரேந்திர ரெட்டி ஜெயமாலா தம்பதியரின் மகனாகப் பிறந்தார். இவர் நிசாம் கல்லூரியில் இளம் வணிகவியல் படிப்பினை முடித்துள்ளார்.

## மேலும் காண்க
* 18வது மக்களவை

## மேற்கோள்கள்

பகுப்பு:வாழும் மக்கள்
பகுப்பு:1961 பிறப்புகள்
பகுப்பு:18ஆவது மக்களவை உறுப்பினர்கள்
சீகேட் டெக்னாலஜி

**சீகேட் டெக்னாலஜி** *(Seagate Technology)* என்பது அமெரிக்காவைச் சேர்ந்த தரவுகளை சேமிக்கும் சாதனங்களை உருவாக்கும் ஒரு பெரும் நிறுவனம்.  உலகின் மிகப்பெரிய வன் வட்டு தயாரிப்பாளர்களில் சீகேட் நிறுவனமும் ஒன்று. இது முதலில் 1978ஆம் ஆண்டு ஷுகார்ட் டெக்னாலஜி என்ற பெயரில் நிறுவப்பட்டது. 1979ஆம் ஆண்டு முதல் வணிக நடவடிக்கைகளைத் தொடங்கியது. தற்போது இந்த நிறுவனம் சட்டபூர்வமாக ஐர்லாந்தில் பதிவு செய்யப்பட்டுள்ளது. ஆனால் செயல்பாட்டு தலைமையகம் கலிபோர்னியாவின் ஃப்ரீமாண்ட் நகரத்தில் உள்ளது. இந்த நிறுவனம் உலகம் முழுவதும் சேவைகளை வழங்குகிறது.

இந்நிறுவனத்தின் முக்கியத் தயாரிப்புகள் வன் வட்டு இயக்கிகள் (Hard Disk Drives - HDDs), கலப்பின இயக்கிகள், மற்றும் திட நிலை இயக்கிகள் (Solid State Drives - SSDs) ஆகியவை ஆகும். 

சீகேட் நிறுவனம் பல்வேறு வகையான சேமிப்பு சாதனங்களை வழங்குகிறது. இதில் பராக்குடா, ஃபயர்குடா, இரொன்வூல்ஃப், ஸ்கைஹாக், எக்ஸோஸ், நைட்ரோ போன்ற தொடர்களில் உள்ள கடின வட்டு மற்றும் திட நிலை வட்டு சாதனங்கள் அடங்கும். இவை கணினிகள், விளையாட்டு கருவிகள், கண்காணிப்பு அமைப்புகள் மற்றும் தரவகக் கூடங்களுக்கு ஏற்றவையாக வடிவமைக்கப்பட்டுள்ளன. மேலும், வெளியே இணைக்கக்கூடிய சேமிப்பு சாதனங்களும், மேகக் கணிமை சேமிப்பு சேவைகளும் வழங்கப்படுகின்றன.

இந்நிறுவனம் லைவ் கிளவுட் (Lyve Cloud) போன்ற மேகக் கணிமை சேமிப்புத் தீர்வுகளையும், தரவுச் சேமிப்பு அமைப்புகளையும் (Data Storage Systems) வழங்குகிறது.

## வரலாறு
சீகேட் நிறுவனம் 1980ஆம் ஆண்டு முதல் 5.25 அங்குலம் அளவுள்ள முதல் கடின வட்டு சாதனத்தை உருவாக்கியது. இது 5 மெகாபைட் சேமிப்பு திறன் கொண்டது. இந்த சாதனங்கள் ஐபிஎம்
நிறுவனத்தின் கணினிகளில் பயன்படுத்தப்பட்டதால் சீகேட் விரைவாக வளர்ச்சி பெற்றது. 1980களில் பல்வேறு நிறுவனங்களை வாங்கி வளர்ச்சி அடைந்தது. 1989ஆம் ஆண்டு இம்பிரிமிஸ் டெக்னாலஜி, 1996ஆம் ஆண்டு கானர் பெரிபெரல்ஸ், 2006ஆம் ஆண்டு மேக்ஸ்டர் மற்றும் 2011ஆம் ஆண்டு சாம்சங் நிறுவனத்தின் கடின வட்டு பிரிவுகள் ஆகியவை சீகேட் நிறுவனத்துடன் இணைக்கப்பட்டன. மேலும் தொழில்நுட்ப ஆராய்ச்சி மற்றும் கண்டுபிடிப்புகளில் தொடர்ந்து ஈடுபட்டு வருகிறது.

## மேற்கோள்கள்

பகுப்பு:அமெரிக்க வகைக்குறிகள்
வன்தட்டு பிரித்தல்

**வன்தட்டு பிரித்தல்** *(Disk Partitioning)* என்பது ஒரு வன்தட்டில் (Secondary Storage) உள்ள இடத்தை, ஒவ்வொன்றையும் தனியாக நிர்வகிக்கக்கூடிய வகையில், பல பகுதிகளாகப் பிரிப்பதாகும். இந்தப் பகுதிகள் பிரிவுகள் (Partitions) என்று அழைக்கப்படுகின்றன. ஒரு புதிய வன் வட்டை நிறுவிய பின், அதில் கோப்பு அமைப்பை (File System) உருவாக்குவதற்கு முன்பு மேற்கொள்ளப்படும் முதல் நடவடிக்கையே இந்தப் பிரித்தல்தான். வன் வட்டு, இந்தப் பிரிவுகளின் இருப்பிடம் மற்றும் அளவுகள் பற்றிய தகவலைப் பிரிவு அட்டவணை (Partition Table) எனப்படும் பகுதியில் சேமிக்கிறது. இயக்க முறைமை (Operating System) இந்தப் பிரிவு அட்டவணையைப் படித்த பின்னரே வன்தட்டின் பிற பகுதிகளை அணுகும். ஒவ்வொரு பிரிவும் இயக்க முறைமைக்கு ஒரு தனி தர்க்கரீதியான வட்டு (Logical Disk) போலத் தோற்றமளிக்கும். இந்தச் செயலைச் செய்ய கணினி நிர்வாகிகளும் பயனர்களும் பிரிவு திருத்தி (Partition Editor) எனப்படும் மென்பொருளைப் பயன்படுத்துகின்றனர். இதன் மூலம் பிரிவுகளை உருவாக்கலாம், அளவை மாற்றலாம், நீக்கலாம், கையாளலாம்.

வன்தட்டைப் பிரிப்பதன் முக்கிய நோக்கம், வெவ்வேறு வகையான கோப்புகளுக்கு வெவ்வேறு கோப்பு அமைப்புகளை நிறுவ அனுமதிப்பதாகும். மேலும், பயனர் தரவுகளை இயக்க முறைமைத் தரவுகளிலிருந்து (System Data) பிரிப்பது, ஒரு பிரிவு நிரம்பிவிட்டதால் மொத்த கணினியும் செயலற்றுப் போவதைத் தடுக்க உதவுகிறது. பிரிவுகள் அமைப்பதால் காப்புப் பிரதிகளை (Backup) எடுப்பது எளிதாகிறது. உதாரணத்திற்கு, லினக்ஸ் போன்ற இயக்க முறைமைகளில், /boot, /tmp, /usr, /var அல்லது /home போன்ற கோப்பகங்களுக்குத் தனித்தனியாகப் பிரிவுகளை ஒதுக்குவது வழக்கம். இதனால் ஒரு கோப்பு அமைப்பில் பிழை ஏற்பட்டால், மற்றப் பிரிவுகளில் உள்ள தரவு பாதுகாப்பாக இருக்கும். முக்கியமான கோப்பு அமைப்புகளைத் தவிர மற்றவை நிரம்பி வழிவதைத் தடுக்கலாம். பயனர் தரவு மற்றும் இயக்க முறைமைக் கோப்புகள் தனித்தனியாக இருந்தால், தரவுகளுக்கு இடையூறு இல்லாமல் இயக்க முறைமையைப் புதுப்பிக்க முடியும்.

மாஸ்டர் பூட் ரெக்கார்டு (MBR): இது ஒரு பழமையான பிரிவுத் திட்டமாகும். இதில் வன்தட்டின் தொடக்கத்தில் மாஸ்டர் பூட் ரெக்கார்டு என்ற பகுதி இருக்கும். இது அதிகபட்சமாக நான்கு முதன்மைப் பிரிவுகளை (Primary Partitions) மட்டுமே உருவாக்க அனுமதிக்கிறது. அல்லது மூன்று முதன்மைப் பிரிவுகளுடன் ஒரு விரிவுபடுத்தப்பட்ட பிரிவை (Extended Partition) உருவாக்கலாம். இந்த விரிவுபடுத்தப்பட்ட பிரிவுக்குள் மேலும் பல தர்க்கரீதியான பிரிவுகளை (Logical Partitions) உருவாக்க முடியும்.

ஜி.யு.ஐ.டி பிரிவு அட்டவணை (GPT): இது யு.இ.எஃப்.ஐ (UEFI) தரநிலையின் ஒரு பகுதியாகும். இது மாஸ்டர் பூட் ரெக்கார்டு (MBR)-ஐ விடப் புதிய மற்றும் மேம்பட்ட திட்டமாகும். இது பெரிய வன்தட்டுகளை ஆதரிப்பதுடன், அதிக எண்ணிக்கையிலான (பொதுவாக 128) முதன்மைப் பிரிவுகளை உருவாக்க அனுமதிக்கிறது. ஜி.யு.ஐ.டி பிரிவு (GPT) அமைப்பில் விரிவுபடுத்தப்பட்ட பிரிவு மற்றும் தர்க்கரீதியான பிரிவுகள் என்ற கருத்து இல்லை. நவீன இயக்க முறைமைகள் பெரும்பாலும் ஜி.யு.ஐ.டி பிரிவு (GPT)-ஐப் பயன்படுத்துகின்றன.

## மேற்கோள்கள்

பகுப்பு:கணினியியல்
தல்ஜாய்

**தல்ஜாய்** என்பது இந்தியாவின் புனேவின் மையப்பகுதியில் அமைந்துள்ள ஒரு மலை. இது ஒரு வனவிலங்கு காப்பகமாக அறிவிக்கப்பட்டுள்ளது. இந்த மலைக்குச் செல்லும் பாதை சிவாஜி மராத்தா கல்லூரி வளாகம் வழியாக ஒரு அழகிய மலைப்பாதையுடன், கூர்மையான திருப்பங்களுடன் செல்கிறது. காட்டின் நுழைவாயிலுக்கு அருகில் மலையின் பெயரிலமைந்த, தல்ஜாய் மாதாவுக்கு ஒரு கோயில் உள்ளது. இது ஒரு இந்துக் கோயில் ஆகும்.

இந்த வனவிலங்கு காப்பகம் வலசைப்போகும் பறவைகளை ஈர்க்கிறது. இது மயில்களின் தாயகமாகும். எனவே இந்த இடம் தொழில்முறை பறவை பார்வையாளர்கள், பறவையியலாளர்களிடையே பிரபலமானது. தல்ஜாயில் உள்ள ஏரி நெகிழிக் கழிவுகளால் அழிந்து வருவதாகவும், நகரமயமாக்கல் காரணமாக இதன் அசல் வடிவத்தை பராமரிப்பதில் சிக்கல்களை எதிர்கொள்வதாகவும் சமீபத்திய ஆய்வு முடிவு தெரிவித்துள்ளது. இந்த பிரச்சினையை எழுப்ப பல அமைப்புகள் பிரச்சாரங்களை நடத்தி வருகின்றன. இந்த பூங்கா பார்வையாளர்களுக்காக காலை 5:00 முதல் 10:00 வரையிலும், மாலை 4:30 முதல் 7:00 வரையிலும் திறந்திருக்கும். இப்பகுதியில் வாகனங்கள் தடைசெய்யப்பட்டுள்ளன.

## மேற்கோள்கள்

பகுப்பு:புனே மாவட்டத்திலுள்ள ஊர்களும் நகரங்களும்
சட்டத்தைக் கண்டறியும் கருவி (கட்டுமானவியல்)

**சட்டத்தைக் கண்டறியும் கருவி** *(Stud Finder)* (மரத்தடி கண்டுபிடிப்பான்) என்பது ஒரு சிறிய கையடக்க மின்னணு சாதனமாகும். சுவர்களின் பின்னால் இருக்கும் மரம் அல்லது உலோகத்தால் ஆன சட்டங்கள் (ஸ்டட்ஸ்) எங்கே இருக்கின்றன என்பதைக் கண்டறிய இது உதவுகிறது. பொதுவாக மேற்கத்திய நாடுகளில், சுவர்கள் ஜிப்சம் பலகைகளைக் கொண்டு அமைக்கப்பட்டிருக்கும். பழைய வீடுகளில் இருக்கும் மெல்லிய பலகை மற்றும் பூச்சுச் சுவர்களிலும், சில சமயங்களில் ஓடுகளில் கூட சட்டங்களைக் கண்டறிய இந்தக் கருவியைப் பயன்படுத்தலாம். இது சுவரில் ஏதாவது பொருளைப் பொருத்துவதற்கு முன் சட்டங்களின் இருப்பிடத்தை அறிந்துகொள்ளப் பெரிதும் உதவுகிறது.

இத்தகைய கருவிகள் கட்டிடத் துறையில், தச்சு பணிகளில் மற்றும் மின்சார அமைப்பு பணிகளில் பெரிதும் பயன்படுத்தப்படுகின்றன. சில கருவிகள் ஒளி அல்லது ஒலி மூலம் பயனாளருக்கு சுவர்களின் உட்பகுதி நிலையை உணர்த்துகின்றன. காலப்போக்கில் சட்டத்தைக் கண்டறியும் கருவி சிறிய அளவில், அதிக உணர்திறனுடன் மற்றும் மின்னணு அளவுத்திரைகள் கொண்ட வடிவங்களில் உருவாக்கப்பட்டுள்ளன. இவை சுவர் சேதமின்றி துல்லியமான தகவலை வழங்குவதால் பரவலாகப் பயன்படுகின்றன.

சில மேம்பட்ட கருவிகள் ராடார் தொழில்நுட்பத்தை பயன்படுத்தி சுவரின் பின்னால் உள்ள பொருட்களை வகைப்படுத்துகின்றன. இது மரத்தடிகள், குழாய்கள், மின்கம்பிகள், நீர் ஒழுகல் போன்றவற்றையும் கண்டறிய உதவுகிறது. பல உணரிகள் கொண்ட கருவிகள் சுவரின் அமைப்புகளை விரைவாகவும் துல்லியமாகவும் கண்டறியும். இது சுவரின் அமைப்பில் ஏற்படும் மாறுபாடுகளால் ஏற்படும் தவறுகளை குறைக்கும். இக்கருவிகள் பல்வேறு சுவர்தகடுகள், பிளாஸ்டர், சுவரோவியம், சுவர்ப்பலகை போன்றவற்றின் பின்னால் உள்ள அமைப்புகளை கண்டறிய பயன்படுகின்றன. சில கருவிகள் மின்கம்பிகளை கண்டறியும் வசதியையும் கொண்டுள்ளன.

சட்டத்தைக் கண்டறியும் கருவிகள் பொதுவாக இரண்டு முக்கிய வகைகளாகப் பிரிக்கப்படுகின்றன. ஒன்று காந்தச் சட்டக் கண்டறிவான் (Magnetic Stud Finder), மற்றொன்று மின்னணுக் சட்டக் கண்டறிவான் (Electronic Stud Finder).  ஒன்று எளிய காந்த முறையில் இயங்கும் வகை ஆகும். இது சுவரின் உள்ளே இருக்கும் உலோக ஆணிகள் அல்லது தாள்களின் காந்த ஈர்ப்பை அடிப்படையாகக் கொண்டு செயல்படுகிறது. மற்றொரு வகை மின்முறையில் இயங்கும் வகையாகும். இது சுவரின் அடர்த்தி மற்றும் மின்திறன் மாற்றங்களை உணர்ந்து, அதன் அடிப்படையில் மரத்துண்டுகள் அல்லது உலோகப் பகுதிகளை கண்டறிகிறது. மின்முறை கருவிகள் அதிக துல்லியத்துடன் தகவலை வழங்குகின்றன.

## மேற்கோள்கள்

பகுப்பு:கட்டிட கட்டுமானவியல்
பகுப்பு:மரவேலை
தேசா பெட்டாலிங்

**தேசா பெட்டாலிங்** (ஆங்கிலம்; மலாய்: *Desa Petaling*) என்பது மலேசியா, கோலாலம்பூர் கூட்டரசு பிரதேசத்தின் தென் பகுதியில் உள்ள ஒரு புறநகர் பகுதி; மற்றும் சுபாங் ஜெயா, செரி பெட்டாலிங் போன்ற பெரு நகரங்களுக்கு அருகில் அமைந்துள்ள இந்த நகரம்; நன்கு கட்டமைக்கப்பட்ட புறநகர் நகரமாக வளர்ச்சி பெற்றுள்ளது.

கோலாலம்பூர் மாநகரின் தெற்கே, செபுத்தே மக்களவைத் தொகுதிக்குள் அமைந்துள்ள இந்த புறநகர்ப் பகுதியின் கிழக்கே சுங்கை பீசி, வடக்கே பண்டார் தாசேக் செலாத்தான் மற்றும் மேற்கே செரி பெட்டாலிங், கூச்சாய் லாமா போன்ற நகரங்களை எல்லைகளாகக் கொண்டுள்ளது. 

### அணுகல்
இங்கு வசிப்பவர்களுக்கு கோலாலம்பூர் மாநகர மையம் மற்றும் அருகிலுள்ள சிலாங்கூர் மாநில நகரங்களுக்கு விரைவாகச் செல்வதற்கு எளிதான அணுகலையும் இந்த நகரம் வழங்குகிறது. பல ஆண்டுகளாக, நகர்ப்புற வசதிகளுக்கு அருகாமையிலும், மலிவு விலையிலும் வீடுகளைத் தேடும் குடும்பங்களுக்கு தேசா பெட்டாலிங் ஒரு விருப்பமான குடியிருப்பு இடமாக மாறியுள்ளது.

## வரலாறு
தொடக்கத்தில் இந்த நகரம் பெரும் பெட்டாலிங்கின் *(Greater Petaling)* ஒரு பகுதியாக இருந்தது. அதன் பிறகு பெரும் பெட்டாலிங் என்பது பெட்டாலிங் மாவட்டம் மற்றும் பெட்டாலிங் ஜெயா எனப் பிரிக்கப்பட்டது. பெட்டாலிங் ஜெயா எனும் பெயரில் இருந்துதான் தேசா பெட்டாலிங் அதன் பெயரைப் பெற்றது. பெட்டாலிங் என்ற பெயரே வரலாற்றுச் சிறப்புமிக்கதாகும். 1800-ஆம் ஆண்டுகளின் ஈயச் சுரங்க காலத்தில் இருந்து பெட்டாலிங் எனும் பெயரின் வரலாறு தொடங்குகிறது. கோலாலம்பூரின் புறநகர் விரிவாக்கத்தின் ஒரு பகுதியாக 1980கள்; மற்றும் 1990களில் தேசா பெட்டாலிங் துரிதமாக வளர்ச்சி கண்டது.

தேசா பெட்டாலிங் உருவாக்கப்பட்ட காலத்தில் நடுத்தர அளவிலான குடியிருப்புப் பகுதியாக உருவாக்கப்பட்டது. அதற்குப் பின்னர் குறைந்த மற்றும் நடுத்தர விலை அடுக்குமாடி குடியிருப்புகள், வரிசைத் தரைவீடுகள் மற்றும் நவீன கூட்டுரிமை வீடுகள் *(Condominium)* வளாகங்கள் உருவாக்கப்பட்டன.

### மாநகராட்சிகள்

தேசா பெட்டாலிங் நகரத்தின் வளர்ச்சிக்கு, அந்த நகரத்தைச் சுற்றியுள்ள சாலைகளும்; மற்றும் புறநகர்ப் பகுதிகளுடன் இணைக்கும் நெடுஞ்சாலைகளின் மேம்பாடுகளும்தான் முக்கிய காரணங்களாக அமைகின்றன. தேசா பெட்டாலிங் அமைந்துள்ள பெட்டாலிங் மாவட்டம் மிகத் துரிதமாக வளர்ச்சி கண்டுள்ளது. இதுவே பெட்டாலிங் மாவட்டம் 3 நகராட்சி மன்றப் பகுதிகளாகப் பிரிக்கப்படுவதற்கு வழிவகுத்தது. 

*  பெட்டாலிங் ஜெயா மாநகராட்சி *(Majlis Bandaraya Petaling Jaya),* 
*  சா ஆலாம் மாநகராட்சி *(Majlis Bandaraya Shah Alam)* 
*  சுபாங் ஜெயா மாநகராட்சி *(Majlis Perbandaran Subang Jaya).*

## போக்குவரத்து
### விரைவுச்சாலைகள்/நெடுஞ்சாலைகள்/சாலைகள்
தேசா பெட்டாலிங்கை கீழ்க்காணும் முக்கிய விரைவுச் சாலைகள்; மற்றும் சாலைகள் வழியாக அணுகலாம்.


&nbsp;சா ஆலாம் விரைவுச்சாலை (KESAS)
&nbsp;பந்தாய் புதிய விரைவுச்சாலை (NPE)
&nbsp;கோலாலம்பூர் மத்திய வட்டச் சாலை 2 (MRR2)
&nbsp;மாஜு விரைவுச்சாலை

## மேற்கோள்கள்

## வெளி இணைப்புகள்
* https://web.archive.org/web/20161202151431/http://www.desapetaling.com/

பகுப்பு:மலேசிய நகரங்கள்
பகுப்பு:கோலாலம்பூர்
பகுப்பு:கோலாலம்பூர் கூட்டாட்சி நகரங்கள்
அர்சுன் லால் கார்க்

**அர்சுன் லால் கார்க்** *(Arjun Lal Garg)* (பிறப்பு 1960) இராசத்தானைச் சேர்ந்த ஒரு இந்திய அரசியல்வாதி ஆவார். பாரதிய ஜனதா கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் பிலாரா சட்டமன்றத் தொகுதியில் போட்டியிட்டு வென்றார்.இத்தொகுதியானது ஜோத்பூர் மாவட்டத்தில் அமைந்துள்ளது. இது பட்டியல் சாதி வேட்பாளர்களுக்காக ஒதுக்கப்பட்டுள்ளது.

## ஆரம்பகால வாழ்க்கை மற்றும் கல்வி
கார்க் இராசத்தானின் ஜோத்பூர் மாவட்டத்தில் உள்ள பிலாராவை சேர்ந்தவர். இவர் கோகுல் இராமின் மகன் ஆவார். 1975 ஆம் ஆண்டில் பிலாரா அரசு மேல்நிலைப் பள்ளியில் 11 ஆம் வகுப்பு பயின்ற இவர் பின்னர் தனது படிப்பை நிறுத்தினார். 1974 ஆம் ஆண்டில் இராசத்தானின் அஜ்மீரில் உள்ள மத்யமிக் சிக்சா வாரியம் நடத்திய 10 ஆம் வகுப்பு தேர்வுகளில் தேர்ச்சி பெற்றார். பின்னர் 1978 ஆம் ஆண்டில் ஜோத்பூர் அரசியல் கல்லூரியில் குடிமுறைப் பொறியியலில் பட்டச்சான்றிதழ் பெற்றார்.

## தொழில் வாழ்க்கை
பாரதிய ஜனதா கட்சியின் வேட்பாளரான இவர், 2023 இராசத்தான் சட்டமன்றத் தேர்தலில் பிலாரா சட்டமன்றத் தொகுதியில்  போட்டியிட்டு வென்றார். இவர் 90,766 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசின் மோகன்லால் கட்டாரியாவை 10,424 வாக்குகள் வித்தியாசத்தில் தோற்கடித்தார்.

இவர் முதன்முதலில் 2008 இராசத்தான் சட்டமன்றத் தேர்தலில் பிலாரா சட்டமன்றத் தொகுதியில் இருந்து பாரதிய ஜனதா கட்சியின் வேட்பாளராக போட்டியிட்டு வென்று சட்டமன்ற உறுப்பினாரானார்.

2013 இராசத்தான் சட்டமன்றத் தேர்தலில் பாரதிய ஜனதா கட்சியின் வேட்பாளராக போட்டியிட்டு வென்றார்.

இவர் 2018 சட்டமன்றத் தேர்தலில் இந்திய தேசிய காங்கிரசின் வேட்பாளரான கீரா இராமிடம் தோல்வியடைந்தார், ஆனால் 2023 இல் மூன்றாவது முறையாக சட்டமன்ற உறுப்பினர் ஆனார்.

## தேர்தல் முடிவுகள்
### 2023

## மேற்கோள்கள்

பகுப்பு:ஜோத்பூர் மாவட்ட நபர்கள்
பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:1960 பிறப்புகள்
கீதா பர்வார்

**கீதா பர்வார்** (*Geeta Barwar*-பிறப்பு: திசம்பர் 31, 1975) என்பவர் இந்திய அரசியல்வாதியும் இராசத்தான் மாநில சட்டமன்ற உறுப்பினரும் ஆவார்.தற்போது போபால்கர் சட்டமன்றத் தொகுதியிலிருந்து 16ஆவது இராச்த்தான் சட்டமன்றத்தின் உறுப்பினராக பணியாற்றி வருகிறார். இவர் இந்திய தேசிய காங்கிரசின் உறுப்பினராக உள்ளார்.

## மேற்கோள்கள்

## வெளியிணைப்புகள்
* Rajasthan Legislative Assembly profile

பகுப்பு:1975 பிறப்புகள்
பகுப்பு:இராசத்தான் சட்டமன்ற உறுப்பினர்கள்
அனில் குமார் சர்மா

**அனில் குமார் சர்மா** (*Anil Kumar Sharma*) என்பவர் இந்திய அரசியல்வாதியும், இராசத்தான் மாநில சட்டமன்ற உறுப்பினரும் ஆவார். இவர் தற்போது சர்தார்சகர் சட்டமன்றத் தொகுதியின் இராசத்தான் சட்டமன்ற உறுப்பினராக உள்ளார். இவர் இந்திய தேசிய காங்கிரசின் உறுப்பினராக உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1970 பிறப்புகள்
பகுப்பு:இராசத்தான் சட்டமன்ற உறுப்பினர்கள்
கீர்த்தி வர்தன் சிங்

**கீர்த்தி வர்தன் சிங்** (*Kirti Vardhan Singh***-**பிறப்பு 1 மார்ச் 1966) உத்தரப்பிரதேசத்தைச் சேர்ந்த இந்திய அரசியல்வாதியும் இந்திய நாடாளுமன்றத்தின் மக்களவை உறுப்பினரும் ஆவார். இவர் தற்போது மூன்றாவது மோதி அரசாங்கத்தில் வெளியுறவுத் துறை இணை அமைச்சராகவும், கோண்டா மக்களவைத் தொகுதியின்  உறுப்பினராக 5ஆவது முறையாக பணியாற்றி வருகிறார். மன்காப்பூரின் முந்தைய வட்டத்துடன் தொடர்புடைய இவர் *ராஜா பையா* என்ற புனைப்பெயரால் உள்ளூர் அளவில் அறியப்படுகிறார்.

## அரசியல் வாழ்க்கை
சமாஜ்வாடி கட்சி வேட்பாளராக உத்தரப் பிரதேசத்தின் கோண்டா மக்களவைத் தொகுதியிலிருந்து சிங்,12, 14ஆவது மக்களவை உறுப்பினராகப் பணியாற்றினார். மார்ச் 2014-இல், இவர் சமாஜ்வாதி கட்சியிலிருந்து விலகி பாரதிய ஜனதா கட்சியில் சேர்ந்து 2014ஆம் ஆண்டு நடைபெற்ற மக்களவைத் தேர்தலில் மீண்டும் கோண்டாவிலிருந்து போட்டியிட்டு 16, 17ஆவது மக்களவைக்குத் தேர்ந்தெடுக்கப்பட்டார். சிங் சுற்றுச்சூழல் ஆர்வலராக அறியப்படுகிறார். சூலை 2018இல், இவர் தனது தொகுதியில் கும்பல்களால் சட்டவிரோத மணல் சுரங்கம் தொடர்பான வழக்கில் பசுமை தீர்ப்பாயத்தில் உத்தரப் பிரதேச மாநில அரசுக்கு எதிராக ஒரு வழக்கை வென்றார்.
thumb|சுற்றுச்சூழல், வனம் மற்றும் பருவநிலை மாற்றத்திற்கான இணை அமைச்சராக சிங் பொறுப்பேற்றார்.
2024ஆம் ஆண்டில், முக்கியமான 18ஆவது மக்களவை தேர்தலில் கோண்டா மக்களவைத் தொகுதியிலிருந்து பாஜக வேட்பாளராக போட்டியிட்டு நாடாளுமன்ற உறுப்பினராக மீண்டும் தேர்ந்தெடுக்கப்பட்டார். கடினமான தேர்தல் காலத்தில் உத்தரபிரதேசத்தில் தேர்ந்தெடுக்கப்பட்ட 33 பாரதிய ஜனதா கட்சி நாடாளுமன்ற உறுப்பினர்களில் இவரும் ஒருவர். இவர் இந்திய கூட்டணி வேட்பாளர் சிரேயா வர்மாவை 46,222 வாக்குகள் வித்தியாசத்தில் தோற்கடித்தார். இந்த மாத இறுதியில், இவர் அமைச்சரவையில் இணை அமைச்சராக பதவியேற்பு விழாவில் பங்கேற்றார். சுற்றுச்சூழல் மற்றும் வனத்துறை அமைச்சகம் மற்றும் வெளியுறவு அமைச்சகத்தில் அமைச்சராக நியமிக்கப்பட்டார்.

2023ஆம் ஆண்டில், 8 ஏப்ரல் அன்று ஒரு வரலாற்று நிகழ்வில் ஈடுபட்டதற்காக இவர் கவனத்தை ஈர்த்தார். *ஏரோ கிளப் ஆஃப் இந்தியாவின்* தேசிய வானூர்தி வடிவமைப்பு நிதியுதவி திட்டத்தின் தொடக்கத்தின் ஒரு பகுதியாக மூத்த விண்வீழ் வீரர் சீதல் மகாஜன் குதிக்க, அரியானா பிஞ்சோர் வானூர்தி நிலையத்திற்கு மேலே மிதவை வானூர்தியினை சிங் இயக்கினார். இதுபோன்ற சாகச நிகழ்சி ஒன்றில் நாடாளுமன்ற உறுப்பினர் ஒருவர் மிதவை வானுர்தி இயக்க பொதுமக்கள் குதித்த முதல் அரிய நிகழ்வைக் அனைவரும் பாராட்டினர்.

## இளமை
சிங் மார்ச் 1, 1966 அன்று மன்காப்பூர் வட்டத்தைச் சேர்ந்த இராஜா ஆனந்த் சிங் மற்றும் வீணா சிங் ஆகிய இணையோருக்கு மகனாகப் பிறந்தார்.

புவியியல் துறையில் உயர் கல்வியைத் தொடர்ந்த இவர், புவியியல் அறிவியலில் நிபுணத்துவம் பெற்ற இலக்னோ பல்கலைக்கழகத்தில் முதுநிலை அறிவியல் பட்டம் பெற்றார்.

2002 நவம்பர் 16 அன்று, கீர்த்தி வர்தன் சிங் மதுஸ்ரீ சிங்கை மணந்தார். இந்த தம்பதியினருக்கு குன்வர் ஜெய் வர்தன் சிங் என்ற மகன் உள்ளார். இவர் 10 நவம்பர் 2006 அன்று பிறந்தார். ஒரு குடும்பமாக, இவர்கள் பல்வேறு சமூக மற்றும் கலாச்சார நடவடிக்கைகளில் ஈடுபட்டுள்ளனர்.

## மேலும் காண்க

* மூன்றாவது மோடி அமைச்சகம்

## மேற்கோள்கள்

பகுப்பு:1966 பிறப்புகள்
பகுப்பு:வாழும் மக்கள்
பகுப்பு:12வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
வினோத் கோத்வால்

**வினோத் கோத்வால்** (*Vinod Gothwal*) என்பவர் இந்திய அரசியல்வாதியும் இராசத்தான் மாநில சட்டமன்ற உறுப்பினரும் ஆவார். இவர், தற்போது இராசத்தான் சட்டமன்ற உறுப்பினராக பிலீபங்கா சட்டமன்றத் தொகுதியைப் பிரதிநிதித்துவப்படுத்துகிறார். இவர் இந்திய தேசிய காங்கிரசு கட்சியினைச் சேர்ந்த உறுப்பினர் ஆவார்.

## மேற்கோள்கள்

பகுப்பு:இராசத்தான் சட்டமன்ற உறுப்பினர்கள்
வித்யாதர் சிங்

**வித்யாதர் சிங்** (*Vidhyadhar Singh*-பிறப்பு 1956) என்பவர் இராசத்தானைச் சேர்ந்த இந்திய அரசியல்வாதி ஆவார். இவர் ஜெய்ப்பூர் மாவட்டத்தில் உள்ள புலேரா சட்டமன்றத் தொகுதியிலிருந்து இராசத்தான் சட்டமன்றத்தின் உறுப்பினராக உள்ளார். இந்திய தேசிய காங்கிரசு கட்சியின் வேட்பாளராக 2023 இராசத்தான் சட்டமன்றத் தேர்தலில் வெற்றி பெற்றார்.

## இளமை
சிங் இராசத்தானின் ஜெய்ப்பூர் மாவட்டத்தில் உள்ள புலேராவைச் சேர்ந்தவர். இவர் முன்னாள் சட்டமன்ற உறுப்பினரும் ஜாட் தலைவரான அரி சிங்கின் மகன் ஆவார். ஜெய்ப்பூரில் உள்ள இராசத்தான் பல்கலைக்கழகத்தில் 1979இல் வரலாற்றில் முதுகலைப் பட்டம் பெற்றார்.

## அரசியல்
2023 இராசத்தான் சட்டமன்றத் தேர்தலில் இந்திய தேசிய காங்கிரசினைப் பிரதிநிதித்துவப்படுத்தி புலேரா சட்டமன்றத் தொகுதியில் போட்டியிட்டு சிங் வெற்றி பெற்றார். இவர் 1,12,244 வாக்குகளைப் பெற்று, தனது நெருங்கிய போட்டியாளரும் மூன்று முறை சட்டமன்ற உறுப்பினராக இருந்த பாரதிய ஜனதா கட்சியின் நிர்மல் குமாவத்தை 26,898 வாக்குகள் வித்தியாசத்தில் தோற்கடித்தார். இவரது மருமகன் ஷைலேஷ் சிங், தீக் கும்கெர் சட்டமன்றத் தொகுதியிலிருந்து பாரதிய ஜனதா கட்சியின் சார்பில் போட்டியிட்டுத் தேர்ந்தெடுக்கப்பட்டார்.

## மேற்கோள்கள்

பகுப்பு:1956 பிறப்புகள்
பகுப்பு:வாழும் மக்கள்
பகுப்பு:இராசத்தான் சட்டமன்ற உறுப்பினர்கள்
பந்த்நகர் வானூர்தி நிலையம்

**பந்த்நகர் வானூர்தி நிலையம்** (*Pantnagar Airport*) (வானூர்தி நிலைய குறியீடு:PGH|VIPT), இந்தியாவின் உத்தர காண்டம் மாநிலம், குமாவுன் கோட்டம்,  உதம் சிங் மாவட்டத்தில் உள்ள பந்த்நகரில் இயங்கும் உள்நாட்டு வானூர்தி நிலையம் ஆகும்.
இவ்வானூர்தி நிலையம் ருத்ரபூர் மற்றும் ஹல்துவான் நகரங்களுக்கு இடையே உள்ள பந்த்நகரில் செயல்படுகிறது. 

இவ்வானூர்தி நிலையம்  ஹல்துவான் நகரத்திலிருந்து 26 கிலோமீட்டர் தொலைவிலும்; நைனிதால் நகரத்திலிருந்து 65 கிலோமீட்டர் தொலைவிலும் அமைந்துள்ளது.
## வானூர்தி நிறுவனங்கள் & செல்லுமிடங்கள்
அலையன்ஸ் ஏர் வானூர்திகள் பந்த்நகரத்திலிருந்து தேராதூன், வாரணாசி நகரஙகளுக்கு செல்கிறது.இண்டிகோ வானூர்திகள் ஜெய்ப்பூர் நகரத்திற்கு செல்கிறது.
## இதனையும் காண்க
* இந்திய விமானநிலையங்களின் பட்டியல்

## மேற்கோள்கள்

பகுப்பு:உத்தராகண்டம்
ஜெய்சல்மேர் சட்டமன்றத் தொகுதி

**ஜெய்சல்மேர் சட்டமன்றத் தொகுதி** *(Jaisalmer Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜெய்சல்மேர் மாவட்டத்தில் அமைந்துள்ளது. ஜெய்சல்மேர், பார்மேர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
தாமான் தேசா

**தாமான் தேசா** (ஆங்கிலம்; மலாய்: *Taman Desa*) என்பது மலேசியா, கோலாலம்பூர் கூட்டரசு பிரதேசத்தின் தென் மேற்குப் பகுதியில்; கிழக்கு–மேற்கு இணைப்பு விரைவுச்சாலை மற்றும் கிள்ளான் லாமா சாலைக்கு அருகில் அமைந்துள்ள ஒரு புறநகர்ப் பகுதி ஆகும். ஓர் அமைதியான குடியிருப்பு பகுதியான தாமான் தேசா; ஒரு காலத்தில் காடுகளாலும் ரப்பர் தோட்டங்களாலும் சூழப்பட்டிருந்தது. தற்போது கோலாலம்பூர் மாநகர மையத்திற்கு எளிதாகச் செல்லும் இடத்தில் அமைந்துள்ளது. 

கோலாலம்பூர் மாநகரின் தெற்கே, செபுத்தே மக்களவைத் தொகுதிக்குள் அமைந்துள்ள இந்த தாமான் தேசா புறநகர்ப் பகுதியின் கிழக்கே சுங்கை பீசி, வடக்கே பண்டார் தாசேக் செலாத்தான் மற்றும் மேற்கே செரி பெட்டாலிங், கூச்சாய் லாமா போன்ற நகரங்கள் எல்லைகளாக உள்ளன. 

தாமான் தேசாவில் வசிப்பவர்களுக்கு கோலாலம்பூர் மாநகர மையம்; மற்றும் சிலாங்கூர் மாநிலத்தின் அருகாமை நகரங்களுக்கு விரைவாகச் செல்வதற்கு எளிதான அணுகலையும் இந்த நகரம் வழங்குகிறது. 

## சிறப்புக் கூறுகள்
தாமான் தேசாவின் கட்டுமானப் பணிகள் 1970-ஆம் ஆண்டுகளின் முற்பகுதியில் தொடங்கப்பட்டன. கிள்ளான் லாமா சாலையில் அமைந்துள்ள இந்த நகர்ப்பகுதி, தாமான் செபுத்தே, பந்தாய் டாலாம், மிட் வெளி சிட்டி மற்றும் சாலாக் செலாத்தான் ஆகிய நகர்ப் பகுதிகளுக்கு அருகிலும் உள்ளது. இங்கிருந்து கோலாலம்பூரின் மையப் பகுதியை சுமார் 10 முதல் 15 நிமிடங்களில் அடையலாம்.

## போக்குவரத்து
### சாலைகள்
தேசா பெட்டாலிங் நகரத்தை கீழ்க்காணும் முக்கிய விரைவுச் சாலைகள்; மற்றும் சாலைகள் வழியாக அணுகலாம்.


&nbsp;சா ஆலாம் விரைவுச்சாலை (KESAS)
&nbsp;பந்தாய் புதிய விரைவுச்சாலை (NPE)
&nbsp;கோலாலம்பூர் மத்திய வட்டச் சாலை 2 (MRR2)
&nbsp;மாஜு விரைவுச்சாலை

### தொடருந்து
கேடிஎம் கொமுட்டர் தொடருந்து/மெட்ரோ நிலையங்கள்:
*  பத்துமலை–புலாவ் செபாங் வழித்தடம்
**  செபுத்தே கொமுட்டர் நிலையம்
*  தஞ்சோங் மாலிம்–கிள்ளான் துறைமுக வழித்தடம்
**   பந்தாய் டாலாம் கொமுட்டர் நிலையம்

### பேருந்து
ரேபிட் கேஎல்
*  தாமான் தேசா ↺   பசார் செனி இலகுத் தொடருந்து நிலையம்
*   கூச்சாய் எம்ஆர்டி நிலையம் நுழைவாயில் A ↺ தாமான் தேசா

## மாநகராட்சிகள்
தாமான் தேசா நகரத்தின் வளர்ச்சிக்கு, அந்த நகர்ப் பகுதியைச் சுற்றியுள்ள சாலைகளும்; மற்றும் நெடுஞ்சாலைகளும்தான் முதன்மைக் காரணங்களாக அமைகின்றன. தாமான் தேசா அமைந்துள்ள பெட்டாலிங் மாவட்டம் அண்மைய காலங்களில் மிகத் துரிதமாக வளர்ச்சி கண்டுள்ளது. இதுவே பெட்டாலிங் மாவட்டம் 3 நகராட்சி மன்றப் பகுதிகளாகப் பிரிக்கப்படுவதற்கும் வழிவகுத்தது. 

*  பெட்டாலிங் ஜெயா மாநகராட்சி *(Majlis Bandaraya Petaling Jaya),* 
*  சா ஆலாம் மாநகராட்சி *(Majlis Bandaraya Shah Alam)* 
*  சுபாங் ஜெயா மாநகராட்சி *(Majlis Perbandaran Subang Jaya).*

## மேற்கோள்கள்

## வெளி இணைப்புகள்
* https://web.archive.org/web/20161202151431/http://www.desapetaling.com/

பகுப்பு:மலேசிய நகரங்கள்
பகுப்பு:கோலாலம்பூர்
பகுப்பு:கோலாலம்பூர் கூட்டாட்சி நகரங்கள்
இன்சுகைட்டி பனியாறு

**இன்சுகைட்டி பனியாறு** (*Yinsugaiti Glacier*) என்பது சீனாவின் சிஞ்சியாங் தன்னாட்சிப் பகுதியிலுள்ள ஒரு பனியாறு ஆகும். யார்கந்து ஆற்றுப் பள்ளத்தாக்கின் அருகில் சாக்சுகாம் நதிப் படுகையில், காரகோரம் மலைத்தொடரின் வடக்கு சரிவில் கே2 சிகரத்தின் வடமேற்கில் இது அமைந்துள்ளது.  கராகோரம் மலைத்தொடரில் உள்ள மிகப்பெரிய பனியாறுகளில் ஒன்றான இது சுமார் 41.5 கிலோமீட்டர் நீளமும் 392.4 சதுர கிலோமீட்டர் பரப்பளவும் கொண்டதாகும்.  ஆசியாவின் உயரமான மலைப்பகுதிகளில் உள்ள பனியாறுகளில் ஒரு குறிப்பிடத்தக்க புவியியல் அமைப்பு கொண்ட இது சீனாவின் மிகப்பெரிய பனியாற்றுப் பள்ளத்தாக்கு ஆகும்.

## மேற்கோள்கள்

பகுப்பு:பனியாறுகள்
பகுப்பு:சீனா
கொணரிப் பட்டை

**கொணரிப் பட்டை** (*Conveyor belt*) என்பது பட்டை அமைப்புடன் சுமந்து செல்லும் ஊடகமாகும். இந்த கொணரிப்பட்டை அமைப்பு இரண்டு அல்லது அதற்கு மேற்பட்ட கப்பிகளைக் கொண்டுள்ளது. இவற்றைச் சுற்றி சுழலும், சுமந்து செல்லும் ஊடகத்தின் மூடிய வளையம் கொணரிப் பட்டை ஆகும். ஒன்று அல்லது இரண்டு கப்பிகளும் சக்தியூட்டப்பட்டு, பட்டையையும் பட்டையில் உள்ள பொருட்களை முன்னோக்கி நகர்த்துகின்றன. சக்தியூட்டப்பட்ட கப்பி இயக்கு கப்பி என்று அழைக்கப்படுகிறது. இதே நேரத்தில் சக்தியூட்டப்படாத கப்பி நிலையான கப்பி என்று அழைக்கப்படுகிறது. கொணரிப் பட்டையில் இரண்டு முக்கிய தொழில்துறை வகைககள் உள்ளன. ஒன்று தொழிற்சாலைக்குள் பெட்டிகளை நகர்த்துவது போன்ற பொதுவான பொருள்களைக் கையாளும் வகையாகும். மற்றொன்று தானியங்கள், உப்பு, நிலக்கரி, தாது, மணல், அதிகப்படியான சுமை போன்ற பெரிய அளவிலான வளங்கள் மற்றும் விவசாயப் பொருட்களை கொண்டு செல்லப் பயன்படுத்தப்படும் மொத்தப் பொருள் கையாளுதல் வகை ஆகும்.

### கண்ணோட்டம்
thumb|ஒரு மின் பரிமாற்ற பெல்ட்டுக்கும் அதன் கப்பிக்கும் இடையிலான தொடர்பு புள்ளி. ஒரு கொணாரிப் பட்டை ஒரு அகலமான பட்டை மற்றும் கப்பிகளைப் பயன்படுத்துகிறது. இதன் பாதையில் உருளைகள் அல்லது ஒரு தட்டையான பான் மூலம் ஆதரிக்கப்படுகிறது.
கொணரிப் பட்டைகள் என்பது தானியங்கி விநியோகம் மற்றும் கிடங்கு மற்றும் உற்பத்திகளில் பயன்படுத்தப்படும் நீடித்த மற்றும் நம்பகமான பகுதி ஆகும். கணினி கட்டுப்பாட்டு கையாளும் கருவிகளுடன் இணைந்து இது மிகவும் திறமையான சில்லறை, மொத்த மற்றும் உற்பத்தி விநியோகத்தை அனுமதிக்கிறது. இது ஒரு உழைப்பு சேமிப்பு அமைப்பாகக் கருதப்படுகிறது. இது பெரிய அளவுகளை ஒரு செயல்முறையின் மூலம் விரைவாக நகர்த்த அனுமதிக்கிறது, இதனால் நிறுவனங்கள் சிறிய சேமிப்பு இடம் மற்றும் தொழிலாளர் செலவில் அதிக அளவுகளை அனுப்பவோ அல்லது பெறவோ அனுமதிக்கிறது.

#### வரலாறு
19 ஆம் நூற்றாண்டிலிருந்து பழமையான கொணரிப் பட்டைகள்(கன்வேயர் பெல்ட்கள் )பயன்பாட்டில் இருந்தன.      1868 ஆம் ஆண்டில், பிம்லிகோவைச் சேர்ந்த ஆங்கிலக் கப்பல் எழுத்தாளர் ஜோசப் தாமஸ் பார்லர், கன்வேயர் பெல்ட் கொண்ட தானிய லிஃப்டுக்கு காப்புரிமை பெற்றார்,அதே நேரத்தில் இல்லினாய்ஸ் நாட்டைச் சேர்ந்த அமெஸ் ப்ளோ கோ.வைச் சேர்ந்த சார்லஸ் டென்டன், பெல்ட் "கன்வேயர்" கொண்ட ரீப்பர்க்கு காப்புரிமை பெற்றார்.1880களில், கன்வேயர் பெல்ட்கள் அமெரிக்க லிஃப்டுகள்,கரும்பு ஆலைகள் மற்றும் மரத்தூள் ஆலைகள், மற்றும் பிரிட்டிஷ் மால்டிங்ஸ் ஆகியவற்றில் பயன்படுத்தப்பட்டன.

## மேற்கோள்கள்

பகுப்பு:இயந்திரங்கள்
நாசியா கலை மற்றும் அறிவியல் கல்லூரி

**நாசியா கலை மற்றும் அறிவியல் கல்லூரி** (Nazia college of arts and science) என்பது தமிழ்நாட்டின், விருதுநகர் மாவட்டம், காரியாபட்டியில் அமைந்துள்ள ஒரு கல்லூரி ஆகும். இந்தக் கல்லூரியானது மதுரை காமராசர் பல்கலைக்கழகத்துடன் இணைவுபெற்றுள்ளது.  இக்கல்லூரியானது மதுரை தூத்துக்குடி தேசிய நெடுஞ்சாலையில் அமைந்துள்ளது. இந்த கல்லூரியில் கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்கப்படுகிறது. 

## துறைகள்
*தமிழ்
*ஆங்கிலம்
*கணிதம்
*வேதியியல்
*இயற்பியல்
*கணினி அறிவியல்
*தடய அறிவியல்

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது. 

## மேற்கோள்கள்

*பகுப்பு:மதுரை காமராசர் பல்கலைக்கழக இணைவுக்கல்லூரிகள்
 பகுப்பு:விருதுநகர் மாவட்டத்திலுள்ள தனியார் கலைக் கல்லூரிகள்
அமீன் கான்

**அமீன் கான்** (*Ameen Khan*) இராசத்தானைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் இராசத்தான் சட்டப் பேரவையில் சியோ சட்டமன்றத் தொகுதியிலிருந்து ஐந்து முறை சட்டமன்ற உறுப்பினராக தேர்ந்தெடுக்கப்பட்டுள்ளார். இவர் இராசத்தான் அரசாங்கத்தின் அமைச்சராகவும் பணியாற்றியுள்ளார்.

## மேற்கோள்கள்

பகுப்பு:1939 பிறப்புகள்
பகுப்பு:இராசத்தான் சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
சுபாசு கார்க்

**சுபாசு கார்க் பிப்லா** எனும் **சுபாசு பிப்லா** (*Subhash Gark Pipla*) (பிறப்பு ஆகத்து 15,1959) இந்திய அரசியல்வாதியும், இராசத்தான் மாநிலத்தின் முன்னாள் அமைச்சரும் ஆவார். இவர் பரத்பூர் சட்டமன்றத் தொகுதியிலிருந்து இராசத்தான் சட்டமன்றத்திற்கு தேர்ந்தெடுக்கப்பட்ட உறுப்பினராக உள்ளார். இவர் ராஷ்டிரிய லோக் தளத்தினைச் சேர்ந்த அரசியல்வாதி ஆவார்.

## மேற்கோள்கள்

பகுப்பு:1959 பிறப்புகள்
பகுப்பு:இராசத்தான் சட்டமன்ற உறுப்பினர்கள்
பகுப்பு:வாழும் மக்கள்
சாமர்த்திய கதவு அழைப்பு மணி

**சாமர்த்திய கதவு அழைப்பு மணி** (Smart DoorBell / Smart Video DoorBell) என்பது வீடுகள் மற்றும் கட்டிடங்களில் பயன்படுத்தப்படும் ஒரு மின்னணு கதவு அழைப்பு மணி சாதனமாகும். இது வழக்கமான அழைப்பு மணி போல ஒலி எழுப்புவதோடு மட்டுமல்லாமல், கதவின் முன் நின்றுள்ள நபர்களுடன் காணவும் பேசவும் உதவுகிறது
. இந்த சாதனத்தில் சிறிய இருமப் படமி (காணொளி கேமரா), ஒலிவாங்கி (மைக்ரோஃபோன்) மற்றும் இணைய இணைப்பு அமைப்புகள் இணைக்கப்பட்டுள்ளன. யாராவது சாமர்த்திய அழைப்பு மணியை அழுத்தும் நேரத்தில் அல்லது கதவின் முன் இயக்கம் கண்டறியப்பட்டால், படமி தானாகச் செயல்பட்டு நபரின் படம் அல்லது காணொளியை பதிவு செய்கிறது மற்றும் வீட்டின் உரிமையாளருடன் காணவும் பேசவும் உதவுகிறது.  இந்த சாமர்த்திய கதவு மணி மூலம் வீட்டு உரிமையாளர் ஒரு கைபேசி செயலி வழியாக உள்ளமைக்கப்பட்ட உயர் தெளிவுத்திறன் கொண்ட அகச்சிவப்பு ஒளிப்படக்கருவி (high-definition infrared camera) மற்றும் ஒலிவாங்கி (microphone) உதவியுடன், வருகையாளருடன் காணவும் பேசவும் முடியும். இவற்றை மின்கலன் (battery) மூலமாகவோ அல்லது மின் கம்பிகள் (24v ac) மூலமாகவோ இயக்க முடியும்.

சில சாமர்த்திய கதவு மணிகள், வீட்டின் சாமர்த்திய பூட்டைப் (Smart Door Lock) பயன்படுத்தி பயனாளர் தொலைவில் இருந்தே வீட்டின் கதவைத் திறக்கவும் அனுமதிக்கின்றன.

இவை பெரும்பாலும் வீட்டின் பாதுகாப்பை மேம்படுத்தும் நோக்கில் பயன்படுத்தப்படுகின்றன. சில இரவு நேரத்தில் காண உதவும் இருள் காட்சி தொழில்நுட்பத்தையும் கொண்டுள்ளன. சிலவற்றில் இயக்கம் கண்டறியும் சென்சார் மற்றும் முக அடையாளம் காணும் அம்சங்களும் உள்ளன. பதிவு செய்யப்பட்ட காணொளிகள் மேக சேமிப்பகத்தில் அல்லது நினைவக அட்டையில் (SD Card) சேமிக்கப்படலாம்.

பெற்றோர் வேலைக்குச் சென்றிருந்தாலும், சாமர்த்திய கதவு அழைப்பு மணி மூலம் குழந்தைகள் வீட்டிற்கு வந்த நேரத்தை காண முடியும். அவர்கள் கதவு அழைப்பு மணி அழுத்தும் போது, படமி அவர்களின் முகத்தை பதிவு செய்து, செல்லிடத் தொலைபேசி
செயலிக்கு அறிவிப்பு அனுப்பும். இதனால் பெற்றோர் குழந்தைகள் பாதுகாப்பாக வந்தார்களா என்பதை உடனே தெரிந்து கொள்ள முடியும்.  தபால் ஊழியர் அல்லது பொருள் வழங்கும் நபர் வீட்டிற்கு வந்தால், அவர் அழைப்பு மணி அழுத்தும் போது காணொலி பதிவு செய்யப்படும். இதன் மூலம் பார்சல் எப்போது வந்தது என்பதையும், அதை யார் கொண்டு வந்தனர் என்பதையும் காண முடியும்.

## இரட்டை படமி அழைப்பு மணி
இரட்டை படமி ( கேமரா ) கொண்ட சாமர்த்திய கதவு அழைப்பு மணி (Dual Camera Video Doorbell) ஒரு வீட்டில் பொருள் (parcel) வந்ததைக் கண்டறிய மிகவும் எளிதாக உதவுகிறது.

இந்த சாதனத்தில் இரண்டு கேமராக்கள் உள்ளன — ஒன்று நேராக முன்புறத்தைக் காணும், இன்னொன்று கீழே தரையை நோக்கி காணும். இதனால், கதவின் முன் நின்றிருக்கும் நபரின் முகத்தையும், தரையில் வைக்கப்பட்டிருக்கும் பொருளையும் ஒரே நேரத்தில் காண முடியும்.

பொருள் வழங்கும் நபர் (delivery person) கதவின் முன் வந்ததும், சாதனம் உடனே இயக்கமடைந்து (motion detection) வீடியோ பதிவு செய்து, மொபைல் செயலியில் அறிவிப்பு அனுப்பும். கீழ் கேமரா பொருளை தெளிவாகக் காண்பதால், யாராவது பொருளை வைத்துச் சென்றார்களா அல்லது யாராவது அதை எடுத்துச் சென்றார்களா என்பதை எளிதில் அறிய முடியும். இதனால், வீட்டில் இல்லாத நேரத்திலும் பொருள் பாதுகாப்பாக வந்ததா என்பதைப் பார்க்க முடிகிறது.

## மேற்கோள்கள்

பகுப்பு:வீடு
பகுப்பு:தொலைத்தொடர்பு
பகுப்பு:தானியங்கியல்